Որդին պատմեց, որ շուրջ կես դար առաջ` բռնատիրության տարիներին, հայրական ընտանիքն էլ շատերի պես տեղահանվել է հայրենիքից, քամին նրանց պոկել է հայրենի եզերքից և տարել հեռուներ: Բազմաթիվ խորխորատներ է հաղթահարել իրենց ընտանիքը և ի վերջո խաղաղվել, հանդարտվել ու հանգրվանել է այստեղ: Տեղավորվել են, դժգոհ չեն: Որտեղ էլ եղել է հայրը, չի կորցրել այն, ինչ իր արմատներից է ստացել, ընդհակառակը, զորացրել, հզորացրել է իր ժողովրդից ժառանգածը և ստեղծագործել է: